กินยาคุมฉุกเฉิน เม็ดแรกกิน 23:00 พอเม็ดที่2 ลืมกินไปกินบ่าย3โมง พอประมาณ22:00 มีอะไรกับแฟนแล้วถุงแตก จะถามว่า ยาคุมฉุกเฉินยังสามารถคุมได้อีกไม่
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง หากได้ทานยาคุมฉุกเฉินเม็ดแรกเมื่อเวลา 23.00 น. (ห้าทุ่ม) ก็ควรทานยาคุมฉุกเฉินเม็ดที่ 2 ภายในไม่เกิน 11.00 น. ของวันถัดไป ดังนั้น หากทานไปในเวลา 15.00 น. ซึ่งช้ากกว่ากำหนดไป 4 ชั่วโมง ก็ย่อมทำให้ประสิทธิภาพในการป้องกันการตั้งครรภ์ลดลงไปค่ะและหากในเวลา 22.00 น. ได้มีเพศสัมพันธ์อีกครั้ง ก็แนะนำว่าควรทานยาคุมฉุกเฉินใหม่อีกครั้ง เพราะยาคุมที่ได้ทานไปก่อนหน้านั้นแล้ว อาจไม่ได้ช่วยป้องกันการตั้งครรภ์ได้แล้วค่ะ และเพื่อป้องกันการลืมทานเม็ดที่ 2 ก็อาจทานพร้อมกันทีเดียว 2 เม็ดเลยก็ได้ ซึ่งประสิทธิภาพจะไม่ต่างกัน เพียงแต่อาจทำให้เกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้นหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรทานยาคุมฉุกเฉินบ่อยๆ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ โดยควรเริ่มทานยาคุมหรือฉีดยาคุมเมื่อประจำเดือนมาแล้วค่ะ